《次韵王文成谢人惠莼菜》
宋代·刘才邵

颇闻富鲑菜，径欲作不速。忍以辛甘故，而烦主人肃。

蒙分紫虬髯，芳滑盐豉足。中原困苦旱，乾死食藿蠋。

何从觅嘉蔬，得以供口腹。幸益殷孚羹，一解炎蒸毒。

物随人意重，为惠同鼎餗。荒哉膏粱子，丰馔誇填谷。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。